b'\n_START_ARTICLE_\nNagano\n_START_PARAGRAPH_\nNagano (japonsko \xe9\x95\xb7\xe9\x87\x8e\xe5\xb8\x82) je glavno mesto japonske prefekture Nagano, ki le\xc5\xbei ob soto\xc4\x8dju rek \xc4\x8cikuma in Sai na otoku Hon\xc5\xa1u._NEWLINE_Leta 2003 je bilo naseljeno s 361.221 prebivalci, gostota prebivalstva pa je bila 893,34 osebe na km\xc2\xb2. Skupna povr\xc5\xa1ina mesta je 404,35 km\xc2\xb2._NEWLINE_Najve\xc4\x8dja namenitost mesta je budisti\xc4\x8dni tempelj iz 7. stoletja, imenovan Zenkod\xc5\xbei. Mesto je bilo v svojih za\xc4\x8detkih zaselek okrog tega templja, uradno pa je bilo ustanovljeno 1. aprila leta 1897._NEWLINE_Nagano je gostil zimske olimpijske igre 1998.'